rejauldu/bengali-wikipedia huggingface dataset:
আরও দেখুন   টেমপ্লেট: আইসিসি দলীয় র‌্যাঙ্কিং  টেমপ্লেট: আইসিসি শীর্ষ টেস্ট ক্রিকেটার  টেমপ্লেট: আইসিসি শীর্ষ ওডিআই ক্রিকেটার  টেমপ্লেট:আইসিসি টেস্ট চ্যাম্পিয়নশিপ র‌্যাঙ্কিং  টেমপ্লেট:আইসিসি ওডিআই চ্যাম্পিয়নশিপ র‌্যাঙ্কিং  টেমপ্লেট:আইসিসি টি২০আই চ্যাম্পিয়নশিপ র‌্যাঙ্কিং   নির্দেশিকা    = বৃদ্ধি   = হ্রাস   = স্থির  বন্ধনীতে রেটিং উল্লেখ করা হয়েছে।  হালনাগাদের জন্য ওয়েব পেজ নিয়মিত পরিদর্শন করুন। সর্বশেষ হালনাগাদ: (২৯ মে, ২০১৯) টুয়েন্টি২০ আন্তর্জাতিক বিষয়শ্রেণী:ক্রিকেট টেমপ্লেট
যন্ত্রাদিQuadrupole Mass Spectrometer উপরের বায়ুমণ্ডলের সংমিশ্রণ Ionization and Magnetic Manometer উপরের বায়ুমণ্ডলের চাপ Geiger counters চার্জিত কণা Piezo-Electric Meteorite Counter মাইক্রোমেটেরয়েডসFluxgate Magnetometer চৌম্বক ক্ষেত্রField Mill Electrometer তড়িৎ-ক্ষেত্র thumb|১৯৫৮ সালে সোভিয়েত ইউনিয়নের শিল্প প্রদর্শনী সম্পর্কে সর্বজনীন নিউজরিল স্পুটনিক ৩-এর প্রতিরূপ  স্পুটনিক ৩ (, উপগ্রহ ৩) হলো একটি সোভিয়েত কৃত্রিম উপগ্রহ যা বাইকনুর কসমোড্রোম থেকে ১৯৫৮ সালের ১৫ মে সংশোধিত R-7/SS-6 ICBM যানের সাহায্যে উৎক্ষেপণ করা হয়েছিল। বৈজ্ঞানিক উপগ্রহটি ঊর্ধ্ব বায়ুমণ্ডল এবং নিকটস্থ আকাশের ভূপ্রকৃতিবিদ্যা সম্পর্কিত গবেষণার জন্য বহু ধরনের যন্ত্রের সমাহার বহন করে নিয়ে গিয়েছিলো।  স্পুটনিক ৩ ছিল ১৯৫৮ সালে উৎক্ষেপিত একমাত্র সোভিয়েত উপগ্রহ। আমেরিকান প্রতিরূপ, ভ্যানগার্ড ১-এর মতো স্পুটনিক ৩ এটি আন্তর্জাতিক ভূপ্রকৃতি বর্ষের সময় কক্ষপথে অবস্থানরত ছিল।Green, Constance McLaughlin, and Lomax, Milton.. Vanguard a History, Washington D.C., National Aeronautics and Space Administration, 1970, p. 219. NASA SP-4202   তথ্যসূত্র   বিষয়শ্রেণী:কৃত্রিম উপগ্রহ বিষয়শ্রেণী:স্পুটনিক
ইমাম বুখারীর নামে তাসখন্দ ইসলামিক ইনস্টিটিউট একটি উচ্চতর ধর্মীয় শিক্ষা প্রতিষ্ঠান। এটি ১৯৬৯ সালে প্রতিষ্ঠিত হয়েছিল। এটি ১ নভেম্বর, ১৯৭১ সালে কার্যক্রম শুরু করে।    কার্যক্রম   তাসখন্দ ইসলামিক ইনস্টিটিউটের শিক্ষা কার্যক্রমের লক্ষ্য হল ইসলামী শিক্ষার ভিত্তি, ধর্মের ইতিহাস ও তত্ত্ব এবং আরবি সাহিত্যের উপর দক্ষতা অর্জনের গভীর অধ্যয়ন। ধর্মীয় বিজ্ঞান বিভাগ ফিকহ , উসূলুল ফিকহ, হাদিস , আক্বীদা , মুসতালোহুল-হাদিস (হাদিসের পরিভাষা), তাফসির , ফরজ এবং খাত্তাবের মতো বিষয়গুলি শেখায় । সমাজ বিজ্ঞান বিভাগের প্রোগ্রামে ধর্মের ইতিহাস, ইসলামের ইতিহাস, সম্প্রদায় এবং ইসলামী আন্দোলনের ইতিহাস, উজবেকিস্তানের ইতিহাস, দর্শন, আধ্যাত্মিকতার ভিত্তি, সমাজবিজ্ঞান , রাষ্ট্রবিজ্ঞান , অর্থনৈতিক তত্ত্ব এবং বাস্তুতন্ত্রের ভিত্তির মতো বিষয়গুলি অন্তর্ভুক্ত রয়েছে। "তাহফিজুল কুরআন" (কুরআন মুখস্থ) বিভাগ "উলুমুল কুরআন" (কুরআন বিজ্ঞান), তেলাওয়াত, তাজবীদ এবং অন্যান্য বিষয়ের অধ্যয়ন নিয়ে কাজ করে। এই ইনস্টিটিউটটি এমন বিশেষজ্ঞদের প্রশিক্ষণ দেয় যাদের ধর্মের ইতিহাস এবং তত্ত্ব সম্পর্কে গভীর ধারণা রয়েছে, ইসলামের মৌলিক বিষয়গুলিতে দক্ষতা রয়েছে এবং আরবি ভাষায় সাবলীল। ভাষা বিভাগ মাতৃভাষা (উজবেক), আরবি, ফার্সি, ইংরেজি, রাশিয়ান, জনসাধারণের বক্তৃতা এবং ক্যালিগ্রাফিতে ক্লাস অফার করে। ২০১৫ সালের হিসাব অনুযায়ী, তাসখন্দ ইসলামিক ইনস্টিটিউটে ৬০ জন শিক্ষক কাজ করেছেন এবং ২০০৮ সালের হিসাব অনুযায়ী , ৪৩ জন শিক্ষক ইনস্টিটিউটে কাজ করেছেন। ২০০৩ সাল থেকে, ইনস্টিটিউট থেকে স্নাতক ডিগ্রি অর্জনকারী শিক্ষার্থীরা স্নাতক ডিগ্রি এবং ইসলামী পণ্ডিত, ইমাম-খতিব, অথবা আরবি ভাষার শিক্ষকের মতো বিশেষায়িত ডিগ্রি অর্জন করেছেন।   তথ্যসূত্র    বিষয়শ্রেণী:উজবেকিস্তানের শিক্ষাপ্রতিষ্ঠান বিষয়শ্রেণী:ইসলামি শিক্ষাপ্রতিষ্ঠান
১৯৭৭ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের দ্বিতীয় আসর। এটি প্রজাতন্ত্রী চীনের তাইপেতে ১৯৭৭ সালে ২ আগস্ট থেকে ১১ আগস্ট পর্যন্ত অনুষ্ঠিত হয়। টুর্নামেন্টে থাইল্যান্ডের বিরুদ্ধে ফাইনালে প্রজাতন্ত্রী চীন বিজয়ী হয়।   প্রথম রাউন্ড   গ্রুপ এ   |- bgcolor="#ccffcc" |align=left| |২||২||০||০||১২||০||+১২||৪ |- bgcolor="#ccffcc" |align=left| |২||১||০||১||১||৫||−৪||২ |- |align=left| |২||০||০||২||০||৮||−৮||০ |}  ২ আগস্ট ১৯৭৭৫ – ০৫ আগস্ট ১৯৭৭১ – ০৭ আগস্ট ১৯৭৭৭ – ০   গ্রুপ বি   |- bgcolor="#ccffcc" |align=left| |২||২||০||০||৭||০||+৭||৪ |- bgcolor="#ccffcc" |align=left| |২||১||০||১||১||২||−১||২ |- |align=left| |২||০||০||২||০||৬||−৬||০ |}  ৩ আগস্ট ১৯৭৭২–০৫ আগস্ট ১৯৭৭৫–০৭ আগস্ট ১৯৭৭১–০   নকআউট পর্ব    সেমি-ফাইনাল    তৃতীয় স্থান নির্ধারনী    ফাইনাল    বিজয়ী    বহিঃসংযোগ   RSSSF.com  বিষয়শ্রেণী:১৯৭৭-এ এশীয় ফুটবল বিষয়শ্রেণী:১৯৭৭-এ মহিলা ফুটবল বিষয়শ্রেণী:এএফসি নারী কাপ বিষয়শ্রেণী:এএফসি নারী এশীয় কাপ আসর
মিথিলা শর্মা () হলেন একজন নেপালি অভিনেত্রী ও নৃত্যশিল্পী। তিনি নেপালি চলচ্চিত্র, টিভি ধারাবাহিক, গীতিনাট্য ও বিভিন্ন অনুষ্ঠানে নৃত্য পরিবেশনের জন্য দেশটিতে পরিচিত। তার অভিনীত উল্লেখযোগ্য চলচ্চিত্র হল মাস্ক অব ডিজায়ার (২০০০), আনডান বাই লাভ (২০০৪) ও কার্মা (২০০৬)। তিনি দেশটির কান্তিশ্বরীতে ও সেন্ট মেরিজ হাইস্কুলে গান ও নাচ শিখিয়ে থাকেন।  জীবনী মিথিলা শর্মা গৃহ বিজ্ঞান ও নাচের উপরে স্নাতক ডিগ্রি অর্জন করেছেন। তিনি অভিনয় করেছেন শতাধিক চলচ্চিত্রে, অভিনয় করেছেন দশের অধিক টিভি ধারানাহিকে, অভিনয় করেছেন বিভিন্ন গীতিনাট্যে। এছাড়াও, বিভিন্ন স্টেজ শোতেও দেখা গিয়েছে তাকে।  তার অভিনীত প্রথম চলচ্চিত্রের নাম বিশ্বাস। তার অভিনীত চলচ্চিত্র মাস্ক অব ডিজায়ার ব্যাপক প্রশংসা কুড়ায় এবং চলচ্চিত্রটি বিভিন্ন আন্তর্জাতিক চলচ্চিত্র উৎসবে প্রদর্শিত হয়। তিনি ঐ চলচ্চিত্রে প্রধান নারী চরিত্রে অভিনয় করেছিলেন। তার অভিনীত অন্যান্য উল্লেখযোগ্য চলচ্চিত্র হল: মুকুন্দো, সুখা দুখা, দিদি, মুনা মদন, বাসাই, আমা  এবং আফনো বানছে।  ব্যক্তিগত জীবন মিথিলা শর্মা ২০১৪ সালে নেপালের পুলিশ বিভাগের সাবেক প্রধান মোতি লাল বোহোরার সাথে বিবাহবন্ধনে আবদ্ধ হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:নেপালি অভিনেত্রী বিষয়শ্রেণী:২১শ শতাব্দীর নেপালি অভিনেত্রী বিষয়শ্রেণী:১৯৬৩-এ জন্ম বিষয়শ্রেণী:খস জাতিগোষ্ঠী বিষয়শ্রেণী:কাঠমান্ডুর ব্যক্তি বিষয়শ্রেণী:নেপালি চলচ্চিত্র অভিনেত্রী বিষয়শ্রেণী:নেপালি টেলিভিশন অভিনেত্রী
খোশবাস উত্তর বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।   আয়তন    জনসংখ্যা  অত্র ইউনিয়েনের জনসংখ্যা মোট ৩০ হাজার।   ইতিহাস    অবস্থান ও সীমানা  বরুড়া উপজেলার উত্তরাংশে খোশবাস উত্তর ইউনিয়নের অবস্থান। এ ইউনিয়নের পূর্বে আগানগর ইউনিয়ন, দক্ষিণে খোশবাস দক্ষিণ ইউনিয়ন, পশ্চিমে চান্দিনা উপজেলার মাইজখার ইউনিয়ন, উত্তরে চান্দিনা উপজেলার এতবারপুর ইউনিয়ন ও বরকইট ইউনিয়ন এবং উত্তর-পূর্বে কুমিল্লা আদর্শ সদর উপজেলার কালিরবাজার ইউনিয়ন অবস্থিত।   প্রশাসনিক কাঠামো  খোশবাস উত্তর ইউনিয়ন বরুড়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।   শিক্ষা ব্যবস্থা    শিক্ষা প্রতিষ্ঠান  খোশবাস উত্তর ইউনিয়নে বেশ কয়েকটি প্রাথমিক বিদ্যালয়, কিন্ডার গার্টেন, মাদ্রাসা, উচ্চ বিদ্যালয় এবং কলেজ রয়েছে। তার মধ্যে উল্লেখযোগ্যঃ   খোশবাস উচ্চ বিদ্যালয় ও কলেজ  নবীপুর সরকারি প্রাথমিক বিদ্যালয়  পয়ালগচ্ছ কারিগরী বালিকা উচ্চ বিদ্যালয়  কেমতলী টেকনিক্যেল উচ্চ বিদ্যালয়  খোশবাস সরকারি প্রাথমিক বিদ্যালয়  অলিতলা সিনিয়র ফাজিল ডিগ্রী মাদ্রাসা  বগাবাড়িয়া ইসলামিয়া দাখিল মাদ্রাসা  খোশবাস কিন্ডার গার্টেন  খোশবাস নূরে মদিনা মডেল মাদ্রাসা   ধর্মীয় প্রতিষ্ঠান  থাম্ব|কেন্দ্র   আলহাজ্ব জমির খাঁ জামে মসজিদ   খোশবাস মৌলুভী জামে মসজিদ   ইলাশপুর গাউছিয়া জামে মসজিদ   খোশবাস বড় বাড়ি জামে মসজিদ   খোশবাস পালোয়ান বাড়ি জামে মসজিদ   আরিফপুর (উঃ) পূর্ব পাড়া মির্জাবাড়ি বায়তুর রহমান জামে মসজিদ   যোগাযোগ ব্যবস্থা  খোশবাস উত্তর ইউনিয়ন এর সাথে বেশ কয়টি সড়ক সংযুক্ত আছে। খোশবাস মধ্য বাজারে মোট তিনটি প্রধান সড়ক মিলিত হয়েছে। খোশবাসকে চান্দিনা উপজেলার সাথে যুক্ত করে চান্দিনা-খোশবাস সংযোগ সড়ক।  সড়কটি খোশবাস মধ্য বাজার থেকে শুরু হয়ে উত্তর দিকে চলে গিয়েছে এবং এটি বরকইট ইউনিয়ন এর মধ্যদিয়ে চান্দিনার সাথে যুক্ত হয়েছে। এই সড়কটি ঢাকা-চট্টগ্রাম মহাসড়ক এর সাথেও খোশবাস উত্তর ইউনিয়নকে যুক্ত করেছে। খোশবাস হতে চান্দিনা পর্যন্ত সড়কটির দৈর্ঘ্য প্রায় ৬ কিলোমিটার।  খোশবাস মধ্যবাজার হতে পশ্চিম দিকে চলে গিয়েছে আরেকটি সড়ক, এই সড়কটি খোশবাসকে রামমোহন এর সাথে যুক্ত করে। রামমোহন, খোশবাস উত্তর ইউনিয়নের অন্যতম গুরুত্বপূর্ণ একটি গ্রাম। খোশবাস হতে রামমোহন পর্যন্ত সড়কটির দৈর্ঘ্য ৩ কিলোমিটার।  খোশবাস মধ্যবাজার হতে পূর্ব দিকে চলে গিয়েছে আরেকটি সড়ক, যেটি খোশবাসকে বরুড়া উপজেলার সাথে যুক্ত করেছে। তাছাড়া এই সড়কটি ব্যবহার করে বাংলাদেশের অন্যতম গুরুত্বপূর্ণ দর্শনীয় স্থান কোটবাড়ি যাওয়া যায়। খোশবাস হতে বরুড়া পর্যন্ত এই সড়কটির দৈর্ঘ্য প্রায় ৯ কিলোমিটার।   খাল ও নদী  এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নের পশ্চিম সীমানা বরাবর গোপালনগর গ্রাম ও রামমোহন বাজারের পাশ দিয়ে প্রবাহিত হয়েছে।     হাট-বাজার   খোশবাস বাজার  ফকিরা বাজার (সপ্তাহিকঃ বৃহঃস্পতিবার)  রামমোহন বাজার  নবীপুর খাঁন বাজার   বাঁশতলি বাজার  আরিফপুর বাজার  আদমপুর বাজার  আদমসার বাজার   দর্শনীয় স্থান   নবীপুর খাল পার   জনপ্রতিনিধি   মোঃ জাকির হোসেন(নবীপুর) ২০১১-২০১৬  নাজমুল হাসান (আরিফপুর) ২০১৬-বর্তমান   আরও দেখুন   বরুড়া উপজেলা  বরুড়া থানা  কুমিল্লা জেলা   তথ্যসূত্র                                বহিঃসংযোগ   বিষয়শ্রেণী:বরুড়া উপজেলার ইউনিয়ন
40px|left|Good article reassessment ভালো নিবন্ধের পুনর্মূল্যায়ন (GAR) হল একটি প্রক্রিয়া, যেখানে একটি ভাল নিবন্ধ (GA) এখনও ভাল নিবন্ধের মানদণ্ড পূরণ করছে কিনা তা নিয়ে আলোচনা করা হয় এবং যদি মানদণ্ড পূরণ না করে তাহলে সেটি তালিকা থেকে বাদ দেওয়া হয়। দুই ধরনের পুনর্মূল্যায়ন রয়েছে: স্বতন্ত্র পুনঃমূল্যায়ন এবং সম্প্রদায়ের পুনঃমূল্যায়ন। নিবন্ধের আলাপ পাতায় একটি স্বতন্ত্র পুনর্মূল্যায়ন নিয়ে আলোচনা করা হয় এবং একজন একক সম্পাদক দ্বারা সমাপ্ত করা হয়, যেমনিভাবে একটি ভালো নিবন্ধের মনোনয়নের পর্যালোচনা করা হয়ে থাকে। সম্প্রদায়ের পুনর্মূল্যায়ন নীচে আলোচনার জন্য তালিকাভুক্ত করা হয় এবং সর্বসম্মতি অনুসারে সমাপ্ত করা হয়ে থাকে। যেখানে সম্ভব, সম্পাদকদের একটি পৃথক পুনঃমূল্যায়ন পরিচালনা করা উচিত। তবে যদি তালিকা থেকে বাদ দিলে বিতর্কের সৃষ্টির সম্ভাবনা থেকে থাকে তাহলে সম্প্রদায়ের পুনর্মূল্যায়ন ব্যবহার করা উচিত। একটি ভাল নিবন্ধ মনোনয়নের সময়ের ব্যর্থতাকে চ্যালেঞ্জ করার জন্যও সম্প্রদায়ের পুনর্মূল্যায়নও ব্যবহার করা যেতে পারে। একটি পুনর্মূল্যায়নের ফলাফল শুধুমাত্র পুনর্মূল্যায়ন করা নিবন্ধটি ভাল নিবন্ধের মানদণ্ড পূরণ করে কিনা তা নির্ভর করবে। অনেক সমস্যা (অকার্যকর ইউআরএলের উপস্থিতি, অসংলগ্নভাবে বিন্যাসিত উদ্ধৃতি, এবং রচনাশৈলীর বিভিন্ন সমস্যা ইত্যাদি) ভালো মানদণ্ড হিসেবে বিবেচিত নয়, সেজন্য এসবের উপর ভিত্তি করে কোনো ভালো নিবন্ধ বাদ দেয়া হয়না।  একটি নিবন্ধের সমস্যা খুব বেশি না হলে, একটি পুনর্মূল্যায়ন শুরু করার আগে নিম্নলিখিত পদক্ষেপগুলো নেওয়ার কথা বিবেচনা করুন:  যেকোনো সহজ সমস্যা নিজেই ঠিক করুন। আপনি কয়েক সেকেন্ডে সমাধান করতে পারেন এমন একটি সমস্যা ব্যাখ্যা করতে বা ন্যায্যতা দেওয়ার জন্য সময় নষ্ট করবেন না। GAR সহজে সমাধান করা সমস্যার জন্য সম্পাদকদের লজ্জা দেয়ার করার ফোরাম নয়।  আপনি ঠিক করতে পারবেন না, এমন সমস্যার ক্ষেত্রে উপযুক্ত টেমপ্লেট বার্তা দিয়ে ট্যাগ যুক্ত করুন। হয়তঃ টেমপ্লেটগুলোর সাহায্যে অন্যান্য সম্পাদকরা সমস্যা খুঁজে পেয়ে নিবন্ধটির মানোন্নয়নে সহায়তা করবে। তবে নিবন্ধে অনাকাঙ্ক্ষিত অসংখ্য ট্যাগযুক্ত করবেন না।  নিবন্ধ এবং সংশ্লিষ্ট উইকিপ্রকল্পের প্রধান অবদানকারীদের অবহিত করুন। মনে রাখবেন, উদ্দেশ্য নিবন্ধটি বাদ দেওয়া নয়, বরং এটি ঠিক করা।
শার্লট ফুটবল ক্লাব (; সাধারণত শার্লট এফসি এবং সংক্ষেপে শার্লট নামে পরিচিত) হচ্ছে শার্লট ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে।https://www.mlssoccer.com/clubs/charlotte-fc/ এই ক্লাবটি ২০১৯ সালের ১৭ই ডিসেম্বর তারিখে প্রতিষ্ঠিত হয়েছে। ৩৮,০০০ ধারণক্ষমতাবিশিষ্ট ব্যাংক অব আমেরিকা স্টেডিয়ামে দ্য ক্রাউন নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/charlotte-fc/stadion/verein/78435 বর্তমানে এই ক্লাবের ম্যানেজারের দায়িত্ব পালন করছেন ইতালীয় সাবেক ফুটবল খেলোয়াড় ক্রিস্তিয়ান লাত্তানৎসিও এবং সভাপতির দায়িত্ব পালন করছেন ডেভিড টেপার।https://www.transfermarkt.com/charlotte-fc/startseite/verein/78435 বর্তমানে ইংরেজ মধ্যমাঠের খেলোয়াড় অ্যাশলি ওয়েস্টউড এই ক্লাবের অধিনায়কের দায়িত্ব পালন করছেন।https://www.charlottefootballclub.com/roster/https://www.worldfootball.net/teams/charlotte-fc/2024/2/  ইতিহাস ক্লাব প্রতিষ্ঠার প্রায় ৩ বছর পর, ২০২২ মৌসুমে শার্লট প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০২২ সালের সালের ২৬শে ফেব্রুয়ারি তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে মিগেল আনহেল রামিরেসের অধীনে শার্লট ডিসি ইউনাইটেডের কাছে ৩–০ গোলের ব্যবধানে পরাজিত হয়েছিল।https://www.worldfootball.net/report/major-league-soccer-2022-d-c-united-charlotte-fc/২০২২ মেজর লিগ সকারে শার্লট ১৩টি জয় এবং ৩টি ড্রয়ে সর্বমোট ৪২ পয়েন্ট অর্জন করে সামগ্রিক পয়েন্ট তালিকায় ১৯তম স্থান অর্জন করেছিল,https://www.worldfootball.net/scorer/usa-major-league-soccer-2022/https://www.mlssoccer.com/standings/2022/supporters-shield যেখানে কারোল সুইডারস্কি ১০টি গোল করে লিগে শার্লটের হয়ে সর্বোচ্চ গোলদাতা হয়েছিলেন।  তথ্যসূত্র  বহিঃসংযোগ      মেজর লিগ সকারে শার্লট ফুটবল ক্লাব   বিষয়শ্রেণী:শার্লট ফুটবল ক্লাব বিষয়শ্রেণী:২০১৯-এ প্রতিষ্ঠিত ফুটবল ক্লাব বিষয়শ্রেণী:২০১৯-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের ফুটবল ক্লাব বিষয়শ্রেণী:মেজর লিগ সকারের ক্লাব
কাঠামোগত সমন্বয় কর্মসূচি ( SAPs ) হল আন্তর্জাতিক মুদ্রা তহবিল (IMF) এবং বিশ্বব্যাংক (WB) কর্তৃক অর্থনৈতিক সংকটের সম্মুখীন দেশগুলিকে প্রদত্ত ঋণ ( কাঠামোগত সমন্বয় ঋণ ; SALs )।  এর ঘোষিত উদ্দেশ্য হল সংশ্লিষ্ট দেশের অর্থনৈতিক কাঠামোর সামঞ্জস্য বিধান করা, আন্তর্জাতিক প্রতিযোগিতামূলকতা উন্নত করা এবং বিনিময় ভারসাম্য স্থিতিশীল করা।  আইএমএফ এবং বিশ্বব্যাংক (দুটি ব্রেটন উডস প্রতিষ্ঠান) ঋণগ্রহীতা দেশগুলিকে নতুন ঋণ পেতে (অথবা বিদ্যমান ঋণের সুদের হার কমাতে) কিছু নীতি বাস্তবায়নের নির্দেশ দেয়। এই নীতিগুলি সাধারণত বর্ধিত বেসরকারীকরণ, বাণিজ্য ও বিদেশী বিনিয়োগ উদারীকরণ এবং সরকারি ঘাটতির ভারসাম্য বিধানের উপর জোর দেয়।  ঋণের সাথে সংযুক্ত শর্তাধীন ধারাগুলি সামাজিক ক্ষেত্রে তাদের প্রভাবের কারণে সমালোচিত হয়েছে।  স্বল্প ও মধ্যমেয়াদে ঋণগ্রহীতা দেশের আর্থিক ভারসাম্যহীনতা কমানোর লক্ষ্যে অথবা অর্থনীতিকে দীর্ঘমেয়াদী বৃদ্ধির সাথে সমঞ্জস করার লক্ষ্যে SAP তৈরি করা হয়।  মুক্ত বাজার কর্মসূচি এবং নীতি বাস্তবায়নের বাধ্যবাধকতার মাধ্যমে, SAP-এর উদ্দেশ্য সরকারের বাজেটের ভারসাম্য বজায় রাখা, মুদ্রাস্ফীতি কমানো এবং অর্থনৈতিক বৃদ্ধিকে উদ্দীপিত করা। বলা হয় বাণিজ্যের উদারীকরণ, বেসরকারীকরণ এবং বিদেশী মূলধন বিনিয়োগের প্রতিবন্ধকতা হ্রাসের ফলে উৎপাদন এবং বাণিজ্য বৃদ্ধির সুযোগ গড়ে ওঠে, যা গ্রহীতা দেশের অর্থনীতিকে চাঙ্গা করে।  যেসব দেশ এই কর্মসূচিগুলি কার্যকর করতে ব্যর্থ হয় তারা কঠোর আর্থিক শৃঙ্খলার শিকার হতে পারে।  সমালোচকরা যুক্তি দেন যে দরিদ্র দেশগুলির জন্য আর্থিক হুমকি ব্ল্যাকমেইলের সমান, এবং দরিদ্র দেশগুলির কাছে এই হুমকি মেনে চলা ছাড়া আর কোনও বিকল্প থাকে না।   ১৯৯০-এর দশকের শেষের দিক থেকে, কাঠামোগত সমন্বয়ের কিছু সমর্থক (যাকে কাঠামোগত সংস্কারও বলা হয়),  যেমন বিশ্বব্যাংক, " দারিদ্র্য হ্রাস "-কে একটি লক্ষ্য হিসেবে উল্লেখ করে আসছে। SAP-গুলিকে প্রায়শই সাধারণ মুক্ত-বাজার নীতি বাস্তবায়ন এবং ঋণগ্রহীতা দেশের অংশগ্রহণের অভাবের জন্য সমালোচিত করা হত। ঋণগ্রহীতা দেশের অংশগ্রহণ বৃদ্ধির জন্য, উন্নয়নশীল দেশগুলিকে এখন দারিদ্র্য হ্রাস কৌশল পত্র (PRSP) তৈরি করতে উৎসাহিত করা হয়, যা মূলত SAP-এর স্থান নেয়। কেউ কেউ বিশ্বাস করেন যে নীতি তৈরিতে স্থানীয় সরকারের অংশগ্রহণ বৃদ্ধির ফলে ঋণ কর্মসূচির উপর অধিকতর নিয়ন্ত্রণ তৈরি হবে এবং এর ফলে আরও ভালো আর্থিক নীতি তৈরি হবে। PRSP-এর বিষয়বস্তু এবং ব্যাংক-প্রণোদিত SAP-এর মূল বিষয়বস্তুর সাদৃশ্য প্রমাণিত হয়েছে। সমালোচকরা যুক্তি দেন যে এই মিলগুলি দেখায়, ব্যাংক এবং তাদের তহবিল প্রদানকারী দেশগুলি এখনও নীতি নির্ধারণ প্রক্রিয়ায় ওতপ্রোতভাবে জড়িত।  IMF-এর মধ্যে, বর্ধিত কাঠামোগত সমন্বয় সুবিধা দারিদ্র্য হ্রাস এবং বৃদ্ধি সুবিধা দ্বারা সফল হয়েছিল, যা পরবর্তীতে বর্ধিত ঋণ সুবিধা দ্বারা সফল হয়েছিল।    তথ্যসূত্র    বহিঃসংযোগ    শর্তসাপেক্ষতার উপর IMF ফ্যাক্টশিট  বিষয়শ্রেণী:সমাজকল্যাণমূলক অর্থনীতি বিষয়শ্রেণী:নব্য উদারনীতিবাদ বিষয়শ্রেণী:বিশ্ব ব্যাংক বিষয়শ্রেণী:আন্তর্জাতিক মুদ্রা তহবিল বিষয়শ্রেণী:উন্নয়নমূলক অর্থনীতি
দাওয়াতুল ইসলাম ইউকে এবং আইরে লন্ডনে অবস্থিত একটি মুসলিম সংগঠন।  বাংলাদেশ প্রতিষ্ঠার পরে ১৯৭৮ সালে ব্রিটেনের পূর্ব বাঙালি মুসলমানদের পরিচর্যা করতে জামায়াতে ইসলামী পাকিস্তান- ভিত্তিক যুক্তরাজ্য ইসলামিক মিশন থেকে এই সংগঠন প্রতিষ্ঠিত হয়েছিল। ১৯৯০ সালে, সংগঠনটি বাংলাদেশের আঞ্চলিক পার্থক্যের কারণে  ইসলামিক ফোরাম ইউরোপ দাওয়াতুল ইসলামের কাছ থেকে এটির কার্যক্রম বিচ্ছিন্ন করেছে।Husain, Ed, The Islamist, Penguin, 2007, p.24-5, 166 বাংলাদেশে গুলশানে জঙ্গি হামলায় দাওয়াতুল ইসলাম জড়িত ছিল বলে ধারণা করা হয়। এই সংগঠনটি বর্তমানে একটি মসজিদ, দারুল উম্মাহ, বিগল্যান্ড স্ট্রিট, টাওয়ার হ্যামলেটস ভিত্তিক পরিচালিত হচ্ছে।    তথ্যসূত্র   বিষয়শ্রেণী:যুক্তরাজ্য ভিত্তিক রাজনৈতিক সংগঠন
রাজীব জাসরোটিয়া (জন্ম ২৬ অক্টোবর ১৯৭৩) একজন ভারতীয় রাজনীতিবিদ এবং ভারতীয় জনতা পার্টির সদস্য। জাসরোটিয়া ২০১৪ ও ২০২৪ সালের জম্মু ও কাশ্মীর বিধানসভা নির্বাচনে কাঠুয়া জেলার হীরানগর কেন্দ্র থেকে জম্মু ও কাশ্মীর বিধানসভার সদস্য হিসেবে নির্বাচিত হয়েছেন। তিনি চার বছর হীরানগর পৌর কমিটির প্রধান ছিলেন। তিনি জম্মু ও কাশ্মীরের বন, পরিবেশ এবং বাস্তুবিদ্যার মন্ত্রী ছিলেন তিনি কাঠুয়া ধর্ষণ মামলায় অভিযুক্তদের সমর্থনে একটি সমাবেশে অংশ নিয়ে বিতর্কে জড়িয়ে পড়েন।   তথ্যসূত্র   বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:কাঠুয়া জেলার ব্যক্তি
আমাদু কালাবান দিয়ালো (; জন্ম: ১৩ জুলাই ২০০৬; আমাদু দিয়ালো নামে সুপরিচিত) হলেন একজন গিনিয় পেশাদার ফুটবল খেলোয়াড়। তিনি বর্তমানে ফরাসি ক্লাব রেনে এবং গিনি জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০২৪ সালে, দিয়ালো গিনি অনূর্ধ্ব-২৩ দলের হয়ে গিনির বয়সভিত্তিক পর্যায়ে অভিষেক করেছেন।   প্রারম্ভিক জীবন  আমাদু কালাবান দিয়ালো ২০০৬ সালের ১৩ই জুলাই তারিখে গিনিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  দিয়ালো গিনি অনূর্ধ্ব-২৩ দলের হয়ে খেলার মাধ্যমে গিনির প্রতিনিধিত্ব করেছেন। ২০২৪ সালের ৯ই মে তারিখে তিনি ইন্দোনেশিয়া অনূর্ধ্ব-২৩ দলের বিরুদ্ধে ম্যাচে গিনি অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4340618 দিয়ালো ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত গিনি অলিম্পিক দলে বদলি খেলোয়াড় হিসেবে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:গিনিয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:স্তাদ রেনে ফুটবল ক্লাবের খেলোয়াড় বিষয়শ্রেণী:গিনির আন্তর্জাতিক যুব ফুটবলার বিষয়শ্রেণী:গিনির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
পদাতিক মৃণাল সেন পরিচালিত একটি বাংলা চলচ্চিত্র । এই চলচ্চিত্রটি ১৯৭৩ সালের ২৭ সেপ্টেম্বর মুক্তি পায়। এই চলচ্চিত্রতে  বিখ্যাত অভিনেতা ধৃতিমান চট্টোপাধ্যায় শ্রেষ্ঠাংশে অভিনয় করেন। চলচ্চিত্রটির কাহিনীকার মৃণাল সেন স্বয়ং ও আশীষ বর্মন। এটি মৃণাল সেনের কলকাতা ত্রয়ীর তৃতীয় ছবি।   অভিনয়ে   ধৃতিমান চ্যাটার্জি  সিমি গারেওয়াল  প্রভাস সরকার  বিজন ভট্টাচার্য  ধ্রুব মিত্র   কাহিনী  একজন রাজনৈতিক কর্মী ক্রমাগত তার দলের নেতাদের কথায় নীতির বিরুদ্ধে কাজ করতে বাধ্য হয়। পরে সে তার ভুল বুঝতে পারে। ঘটনা প্রবাহে সে একজন তালাকপ্রাপ্তা মহিলার বাসায় আশ্রয় নেয়। পরে সে তার দলের বিরুদ্ধে সোচ্চার হয়।   তথ্যসূত্র   বহিঃসংযোগ    মৃণাল সেনের ওয়েবসাইটে  বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৭৩-এর চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:আনন্দ শঙ্কর সুরারোপিত চলচ্চিত্র বিষয়শ্রেণী:মৃণাল সেন পরিচালিত চলচ্চিত্র বিষয়শ্রেণী:মৃণাল সেনের চিত্রনাট্য বিষয়শ্রেণী:১৯৭০-এর দশকের বাংলা ভাষার চলচ্চিত্র
হাউসেস ( (বাতিম)) হলো ২০২৫ সালে মুক্তিপ্রাপ্ত একটি নাট্যধর্মী চলচ্চিত্র যা ভেরোনিকা নিকোল টেটেলবাউম কর্তৃক রচিত এবং পরিচালিত, তার প্রথম পূর্ণদৈর্ঘ্য চলচ্চিত্র। ইয়েল আইজেনবার্গ অভিনীত সাশা চরিত্রটি একজন অ-দ্বৈত লিঙ্গ ব্যক্তি যিনি ১৯৯০-এর দশকে ছোটবেলায় সোভিয়েত ইউনিয়ন থেকে ইসরায়েলে চলে এসেছিলেন।  ইসরায়েলি-জার্মান যৌথ প্রযোজনায় নির্মিত এই চলচ্চিত্রটি সাদা-কালো রঙে চিত্রায়িত হয়েছে। চলচ্চিত্রটির বৈশ্বিক প্রিমিয়ার ৭৫তম বার্লিন আন্তর্জাতিক চলচ্চিত্র উৎসবের ফোরাম বিভাগে অনুষ্ঠিত হয়, যেখানে এটির প্রথম প্রদর্শনী হয় ২০২৫ সালের ১৬ই ফেব্রুয়ারি। এটি ৩৯তম টেডি পুরস্কারের জন্যও নির্বাচিত হয়েছে, যেখানে এটি সেরা পূর্ণদৈর্ঘ্য চলচ্চিত্রের জন্য প্রতিযোগিতা করবে।   সারসংক্ষেপ  ১৯৯০-এর দশকে সোভিয়েত ইউনিয়ন থেকে ইসরায়েলে অভিবাসিত এক নন-বাইনারি ব্যক্তি সাশা, স্মৃতির দ্বারা তাড়িত হয়ে তাদের পুরানো বাড়িতে ফিরে এসেছেন। এই মননশীল সাদা-কালো চলচ্চিত্রটি কেবল একটি ঘরের মধ্যেই নয়, বরং একজনের শরীরের ভেতরে সময়ের সাথে সাথে ঘরে থাকার অনুভূতির সারমর্ম অন্বেষণ করে।   অভিনেতা   সাশা চরিত্রে ইয়ায়েল আইজেনবার্গ  আন্না চরিত্রে টালি শ্যারন  মা হিসেবে ইভজেনিয়া ডোদিনা  পিতার চরিত্রে ফিলিপ মোগিলনিটস্কি   মুক্তি  ২০২৫ সালের ১৬ই ফেব্রুয়ারি ৭৫তম বার্লিন আন্তর্জাতিক চলচ্চিত্র উৎসবের ফোরাম বিভাগে হাউসেসে-এর বৈশ্বিক প্রিমিয়ার অনুষ্ঠিত হয়।   পুরস্কার  পুরস্কার তারিখ বিভাগ প্রাপক ফলাফল  বার্লিন আন্তর্জাতিক চলচ্চিত্র উৎসব ২৩ ফেব্রুয়ারি ২০২৫ সেরা পূর্ণদৈর্ঘ্য চলচ্চিত্রের জন্য টেডি পুরস্কার ভেরোনিকা নিকোল টেটেলবাউম    তথ্যসূত্র    বহিঃসংযোগ       Houses at Berlinale  Houses at Zwilling Film  বিষয়শ্রেণী:২০২৫-এ পরিচালনায় অভিষেক চলচ্চিত্র বিষয়শ্রেণী:যৌনতা সম্পর্কে চলচ্চিত্র বিষয়শ্রেণী:জার্মান নাট্য চলচ্চিত্র বিষয়শ্রেণী:২০২৫-এর নাট্য চলচ্চিত্র বিষয়শ্রেণী:২০২৫-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
শিয়াও ঝান (চীনা: 肖战, জন্ম ৫ অক্টোবর ১৯৯১), যিনি শন শিয়াও নামেও পরিচিত, একজন চীনা অভিনেতা এবং গায়ক। শিয়াও ঝান বিনোদন শিল্পে তার কর্মজীবন শুরু করেন যখন তিনি প্রতিমা সারভাইভাল শো এক্স-ফায়ারে অংশগ্রহণ করেন এবং চাইনিজ বয় গ্রুপ এক্স নাইন- এর সদস্য হিসেবে আত্মপ্রকাশ করেন। তিনি ২০১৬ সালে তার অভিনয় জীবন শুরু করেন এবং তারপর থেকে দ্য আনটেমড (২০১৯), জয় অফ লাইফ (২০১৯), দ্য উলফ (২০২০), ডুলুও কন্টিনেন্ট (২০২১) এবং দ্য ওথ অফ লাভ (২০২২) সহ তাঁর নাটকগুলির জন্য ব্যাপক মনোযোগ জিতেছিলেন। তিনি তার ভূমিকার জন্য অসংখ্য পুরস্কার এবং মনোনয়ন জিতেছেন।  গায়ক হিসেবে শিয়াও ঝান ২০২০ সালের এপ্রিলের শেষে একটি ডিজিটাল একক " স্পটলাইট " (光点) প্রকাশ করেছে এবং মুক্তির ২৪ ঘন্টার মধ্যে ২৫.৪৮ মিলিয়ন কপি বিক্রি করেছেন। এটি চীনে সবচেয়ে দ্রুত বিক্রি হওয়া ডিজিটাল ট্র্যাকের জন্য গিনেস ওয়ার্ল্ড রেকর্ড স্থাপন করেছে। ২২ এপ্রিল ২০২১-এ তিনি উহানে সমালোচকদের দ্বারা প্রশংসিত আট ঘন্টার নাটক "如夢之夢" (A Dream Like a Dream) এর ইয়াং হুয়ার সংস্করণে অভিনয় করে তার মঞ্চে আত্মপ্রকাশ করেন।  বিষয়শ্রেণী:চীনা চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:এইচকার্ডের সাথে নিবন্ধসমূহ
রিয়াল মাদ্রিদ ভলিবল ছিলো রিয়াল মাদ্রিদ ফুটবল ক্লাবের ভলিবল শাখা।১৯৫৪ সালে ক্লাব সম্প্রসারণের কর্মপন্থা হিসেবে এই বিভাগ চালু করা হয়।তবে ১৯৮২–৮৩ মৌসুমের শাখাটি বাদ দেওয়া হয়। ইতিহাস ক্লাবটি ১৯৫৪ সালে প্রতিষ্ঠা করা হয়।   thumb|left|180px|রিয়াল মাদ্রিদ ১৯৭৭-৭৮ ইউরোপীয় কাপের সেমিফাইনাল খেলছে। এখন পর্যন্ত এটা কোনো স্পেনীয় ক্লাবের সেরা প্রদর্শনী। খারাপ আর্থিক অবস্থার কারণে ১৯৮২-৮৩ মৌসুমের পর শাখাটি বন্ধ করে দেওয়া হয়।বন্ধ আগ পর্যন্ত তারা ৭ টি লীগ ও ১২ টি কোপা দেল রে শিরোপা অর্জন করেছে।  অর্জন সুপারলিগা (৭) শিরোপা : ১৯৭২, ১৯৭৬, ১৯৭৭, ১৯৭৮, ১৯৭৯, ১৯৮০, ১৯৮৩  রানার্স আপ : ১৯৬৫, ১৯৭১, ১৯৭৪, ১৯৭৫, ১৯৮১, ১৯৮২ কোপা দেল রে (১২) শিরোপা : ১৯৫৪, ১৯৫৬, ১৯৬০, ১৯৬৯, ১৯৭৩, ১৯৭৬, ১৯৭৭, ১৯৭৮, ১৯৭৯, ১৯৮০, ১৯৮১, ১৯৮৩  রানার্স আপ : ১৯৫৭, ১৯৬১, ১৯৬৩, ১৯৭১, ১৯৭৪  তথ্যসূত্র  বিষয়শ্রেণী:স্পেনীয় ভলিবল ক্লাব বিষয়শ্রেণী:রিয়াল মাদ্রিদ ফুটবল ক্লাব
ইউনিভার্সিটিস ২১ (ইউ২১) হলো গবেষণা-নিবিড় বিশ্ববিদ্যালয়গুলির একটি আন্তর্জাতিক নেটওয়ার্ক। ১৯৯৭ সালে অস্ট্রেলিয়ার মেলবোর্নে শহরে ১১ জন সদস্য নিয়ে ইউনিভার্সিটিস-২১ প্রতিষ্ঠিত হয়, সংগঠনটি উনিশটি আলাদা আলাদা দেশ ও অঞ্চলগুলিতে সাতাশটি বিশ্ববিদ্যালয়কে নিজেদের সদস্যপদে অন্তর্ভুক্ত করেছে।  সদস্য বিশ্ববিদ্যালয় সূমহ   Institution  Country  Notes মেলবোর্ন বিশ্ববিদ্যালয়      নিউ সাউথ ওয়েলস বিশ্ববিদ্যালয়      কুইন্সল্যান্ড বিশ্ববিদ্যালয়     কেইউ লিউভেন      ম্যাকমাস্টার বিশ্ববিদ্যালয়      পন্টিফিকাল ক্যাথলিক বিশ্ববিদ্যালয়, চিলি      সাংহাই জিয়াও টং বিশ্ববিদ্যালয়      ফুদান বিশ্ববিদ্যালয়     হংকং বিশ্ববিদ্যালয়      দিল্লি বিশ্ববিদ্যালয়      বিশ্ববিদ্যালয় কলেজ ডাবলিন      ওয়াসেদা বিশ্ববিদ্যালয়      মন্টেরেরি ইনস্টিটিউট অফ টেকনোলজি অ্যান্ড উচ্চ শিক্ষা      আমস্টারডাম বিশ্ববিদ্যালয়      অকল্যান্ড বিশ্ববিদ্যালয়      জাতীয় বিশ্ববিদ্যালয়, সিঙ্গাপুর       জোহানেসবার্গ বিশ্ববিদ্যালয়      কোরিয়া বিশ্ববিদ্যালয়     লন্ড বিশ্ববিদ্যালয়      জুরিখ বিশ্ববিদ্যালয়      বার্মিংহাম বিশ্ববিদ্যালয়      এডিনবার্গ বিশ্ববিদ্যালয়      গ্লাসগো বিশ্ববিদ্যালয়      নটিংহাম বিশ্ববিদ্যালয়      ক্যালিফোর্নিয়া বিশ্ববিদ্যালয়, ডেভিস      কানেকটিকাট বিশ্ববিদ্যালয়      মেরিল্যান্ড বিশ্ববিদ্যালয়, কলেজ পার্ক       ইউ২১ গ্লোবাল  সিঙ্গাপুরে ২০০১ সালের জুন মাসে ইউনিভার্সিটিজ ২১ এবং থমসন লার্নিংয়ের (যা পরবর্তীকালে সেনেজ লার্নিং হয়ে উঠেছে) যৌথ উদ্যোগে একটি লাভজনক বিশ্ববিদ্যালয় হিসাবে গঠিত হয়েছিল।  ২০০৭ সালের শেষের দিকে সিঞ্জেজ লার্নিং তার ৫০ শতাংশ ইউ-২১ গ্লোবাল এর শেয়ার মরিশাস-ভিত্তিক মণিপাল ইউনিভার্সাল লার্নিং ইন্টারন্যাশনালের কাছে একটি অঘোষিত পরিমাণের বিক্রি করেছিল। ২০১০ সালে ইউনিভার্সিটিস-২১ তাদের শেয়ারহোল্ডিং ২৫ শতাংশে কমিয়ে ১০ টি বিশ্ববিদ্যালয় ইক্যুইটি ধরে রেখেছে। বিশ্ববিদ্যালয়টি এখন গ্লোবালএনেক্সট ইউনিভার্সিটি হিসাবে ব্যবসা করে এবং ইউনিভার্সিটাস-২১ এর সাথে তার আর কোনও সংযোগ নেই।   তথ্যসূত্র   বিষয়শ্রেণী:আন্তর্জাতিক কলেজ ও বিশ্ববিদ্যালয় সমিতি ও কনসোর্টিয়া